รัฐบาลไทย-ข่าวทำเนียบรัฐบาล-พ่อเมืองลำพูน ประกาศความสำเร็จจัดตั้งธนาคารขยะครบ 100% ทั้ง 57 อปท. มีธนาคารขยะ 252 แห่ง พร้อมชื่นชม เทศบาลตำบลหนองล่อง เป็นต้นแบบ อปท.ที่ขับเคลื่อนและดำเนินการกองทุนขยะที่สำเร็จ
วันจันทร์ที่ 11 มีนาคม 2567
11/03/2567
พ่อเมืองลําพูน ประกาศความสําเร็จจัดตั้งธนาคารขยะครบ 100% ทั้ง 57 อปท. มีธนาคารขยะ 252 แห่ง พร้อมชื่นชม เทศบาลตําบลหนองล่อง เป็นต้นแบบ อปท.ที่ขับเคลื่อนและดําเนินการกองทุนขยะที่สําเร็จ
พ่อเมืองลําพูน ประกาศความสําเร็จจัดตั้งธนาคารขยะครบ 100% ทั้ง 57 อปท. มีธนาคารขยะ 252 แห่ง พร้อมชื่นชม เทศบาลตําบลหนองล่อง เป็นต้นแบบองค์กรปกครองส่วนท้องถิ่นที่ขับเคลื่อนและดําเนินการกองทุนขยะที่ประสบความสําเร็จอย่างยั่งยืน
วันนี้ (11 มี.ค. 67) นายสันติธร ยิ้มละมัย ผู้ว่าราชการจังหวัดลําพูน เปิดเผยว่า จังหวัดลําพูนได้นําแนวทางของกระทรวงมหาดไทยในการขับเคลื่อนธนาคารขยะ (Recyclable Waste Bank) โดยให้องค์กรปกครองส่วนท้องถิ่นได้มีส่วนร่วมในการทําให้มีสิ่งแวดล้อมที่ดีและยั่งยืน ด้วยการจัดให้มีระบบจัดการและกําจัดขยะมูลฝอยที่มีประสิทธิภาพ สามารถนําไปใช้ให้เกิดประโยชน์ด้านอื่น ๆ โดยมีแนวทางการขับเคลื่อนขยะ เพื่อสนับสนุนให้ประชาชนได้มีการคัดแยกขยะรีไซเคิลในครัวเรือน เกิดการพัฒนาคุณภาพชีวิตของประชาชน และสร้างสรรค์สิ่งที่ดีงาม Change for Good ทําให้เกิดธนาคารขยะในทุกพื้นที่อย่างเป็นรูปธรรม โดยจังหวัดลําพูนได้จัดงาน “MOI Waste Bank Week – มหาดไทยปักธงประกาศความสําเร็จ 1 องค์กรปกครองส่วนท้องถิ่น 1 ธนาคารขยะ” ประกาศความสําเร็จการจัดตั้งธนาคารขยะครบทุกองค์กรปกครองส่วนท้องถิ่นในจังหวัดลําพูน ณ วัดสันติวนาราม หมู่ที่ 4 บ้านท่าหลุก ต.หนองล่อง อ.เวียงหนองล่อง จ.ลําพูน โดยมีทุกภาคส่วนที่เกี่ยวข้องทั้งในระดับจังหวัด อําเภอ และท้องถิ่น เข้าร่วมงาน
นายสันติธร ยิ้มละมัย ผู้ว่าราชการจังหวัดลําพูน กล่าวว่า จังหวัดลําพูนมีนโยบายในการดําเนินการขับเคลื่อนธนาคารกองทุนขยะ “1 อปท. 1 กองทุนขยะ เพื่อสวัสดิการ” ซึ่งได้ดําเนินการมาตั้งแต่ปี พ.ศ. 2564 ปัจจุบันองค์กรปกครองส่วนท้องถิ่นทั้ง 57 แห่ง ในพื้นที่จังหวัดลําพูน ได้จัดตั้งธนาคารขยะ รวมจํานวน 252 แห่ง ซึ่งสมกับที่จังหวัดลําพูนได้รับรางวัลชนะเลิศการประกวดจังหวัดสะอาด 5 สมัย และได้รับยกย่องเป็นจังหวัดต้นแบบจัดการขยะชุมชนยั่งยืน ทั้งนี้ ความสําเร็จทั้งหมดเกิดจากความร่วมมือของทุกภาคส่วน ทั้งภาคราชการ วัด/ศาสนา สถานศึกษา สถานประกอบการ/โรงงาน ภาคเอกชน และภาคประชาชน
นายสันติธร ยิ้มละมัย ผู้ว่าราชการจังหวัดลําพูน กล่าวต่อว่า กระทรวงมหาดไทยได้มีนโยบายกําหนดให้จังหวัดขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่นทุกแห่ง มีเป้าหมาย 1 อปท. 1 ธนาคารขยะ ภายใน 60 วัน โดยเริ่ม Kick-off ตั้งแต่วันที่ 1 มกราคม 2567 ถึงวันที่ 29 กุมภาพันธ์ 2567 โดยองค์กรปกครองส่วนท้องถิ่นทุกแห่งในพื้นที่จังหวัดลําพูนได้ร่วมกับหมู่บ้านชุมชนในพื้นที่ ดําเนินการจัดตั้งธนาคารขยะตามแนวทางของกระทรวงมหาดไทย ครบทั้ง 252 แห่ง และขอชื่นชมองค์กรปกครองส่วนท้องถิ่นทุกแห่ง โดยเฉพาะเทศบาลตําบลหนองล่อง ที่เป็นต้นแบบในการขับเคลื่อนธนาคารขยะที่ประสบความสําเร็จอย่างยั่งยืน และเป็นเจ้าภาพการจัดงานในครั้งนี้ รวมถึงอาสาสมัครท้องถิ่นรักษ์โลก ภาคีเครือข่ายที่เกี่ยวข้อง และประชาชนในตําบลหนองล่อง ที่ได้ร่วมกันขับเคลื่อนธนาคารขยะ (Recyclable Waste Bank) อย่างจริงจังและต่อเนื่องมาโดยตลอด ส่งผลให้เทศบาลตําบลหนองล่องสามารถลดปริมาณขยะที่เกิดขึ้นในพื้นที่ และช่วยลดค่าใช้จ่ายในการจัดการขยะ อีกทั้งยังนํารายได้จากขยะกลับมาพัฒนาคุณภาพชีวิตและพัฒนาสิ่งแวดล้อมในชุมชน แทนที่จะต้องจ่ายให้กับผู้ประกอบการรับจ้างกําจัดขยะอีกด้วย
“สําหรับแนวทางในการดําเนินการในระยะต่อไป ขอความร่วมมือองค์กรปกครองส่วนท้องถิ่นในพื้นที่จังหวัดลําพูนทุกแห่ง สนับสนุนการดําเนินงานร่วมกับชุมชน เพื่อให้มีการขับเคลื่อนธนาคารขยะอย่างจริงจัง ผ่านการรับสมัครสมาชิกให้เพิ่มมากขึ้น ร่วมกันจัดกิจกรรมเพื่อหารายได้เข้าธนาคารขยะ และนํารายได้ไปจัดสวัสดิการให้แก่สมาชิก และขอความร่วมมือให้ทุกภาคีเครือข่ายร่วมกันดําเนินงานอย่างต่อเนื่องและยั่งยืน ตามแนวทาง “ลําพูนไม่ลําพัง รวมพลังเพื่อลําพูน” เพื่อให้สมกับเป็นจังหวัดต้นแบบจัดการขยะชุมชนยั่งยืน” นายสันติธรฯ กล่าวในช่วงท้าย
โอกาสนี้ นายเพลิน วรพงศ์วัฒนา นายกองค์การบริหารส่วนตําบลหนองล่อง กล่าวว่า เทศบาลตําบลหนองล่อง ได้ร่วมกับภาคีเครือข่ายทุกภาคส่วนดําเนินการและขับเคลื่อนกองทุนขยะมาตั้งปี พ.ศ. 2558 จนถึงปัจจุบัน มีการจัดตั้งกองทุนเพื่อส่งเสริมและสนับสนุนการบริหารจัดการขยะในพื้นที่ จํานวน 20 กองทุน ประกอบด้วย กองทุนขยะเพื่อสวัสดิการผู้สูงอายุตําบลหนองล่องและทุกหมู่บ้าน รวม 10 กองทุน กองทุนบริหารจัดการขยะทั่วไปตําบลหนองล่อง 1 กองทุน และกองทุนกาดนัดขยะชุมชน 9 กองทุน/หมู่บ้าน รวมทุกกองทุนฯ มีสมาชิกทั้งหมด จํานวน 2,604 ครัวเรือน มีการนําเงินที่ได้จากการดําเนินการมาใช้ในการจัดสวัสดิการให้แก่สมาชิก และใช้ในกิจกรรมสาธารณประโยชน์ในชุมชน/หมู่บ้าน โดยตั้งแต่เริ่มจัดตั้งกองทุนฯ จนถึงปัจจุบัน มีการจ่ายค่าสวัสดิการและกิจกรรมสาธารณประโยชน์ จํานวน 369,962.22 บาท มีเงินคงเหลือรวมทุกกองทุนฯ จํานวน 553,579.90 บาท โดยเทศบาลตําบลหนองล่อง จะดําเนินการให้เป็นไปตามแนวทางและนโยบายของกระทรวงมหาดไทยอย่างต่อเนื่องและสม่ําเสมอต่อไป
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood